
1. PAMATINFORMĀCIJA
1.1. Aģentūras juridiskais statuss
Ogres novada pašvaldības aģentūra "Rosme"(turpmāk - Aģentūra), reģistrācijas nr. 90001667758, ir Ogres novada pašvaldības domes izveidota iestāde. Tās darbību reglamentē Ogres novada pašvaldības 2021. gada 23. septembra saistošie noteikumi Nr. 18/2021 „Ogres novada pašvaldības aģentūras “Rosme” nolikums” (turpmāk – Nolikums).
Saskaņā ar Ogres novada pašvaldības 27.06.2024. saistošajiem noteikumiem Nr. 25/2024 “Ogres novada pašvaldības nolikums” Aģentūra bija izpilddirektora pakļautībā.
Aģentūras juridiskā adrese un faktiskā atrašanās vieta ir “Tautas nams”, Suntaži, Suntažu pagasts, Ogres novads.
Aģentūra savā darbībā ievēro Latvijas Republikas normatīvajos aktos noteiktās prasības, Nolikumu, citus Ogres novada pašvaldības domes izdotos saistošos noteikumus, lēmumus un amatpersonu rīkojumus, kas attiecas uz Aģentūras darbību.
1.2. Aģentūras funkcijas un tiesības
Aģentūra nodarbojas ar Pašvaldību likuma 4. panta pirmās daļas 1. punktā noteiktās autonomās funkcijas -  organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds - nodrošināšanu Suntažu pagastā, kā arī tās pārziņā nodoto nekustamo īpašumu un teritoriju apsaimniekošanu.
Saskaņā ar Nolikumu Aģentūrai noteiktas šādas funkcijas:
1) pilda Suntažu pagasta pašvaldības aģentūras “Rosme” noslēgtos pašvaldības nekustamo īpašumu un kustamās mantas pārvaldīšanas un apsaimniekošanas līgumus;
2) pārvalda Aģentūras valdījumā nodoto Ogres novada pašvaldības īpašumā esošo Suntažu pagasta administratīvajā teritorijā atrodošos nekustamo īpašumus: daudzdzīvokļu dzīvojamās mājas un ar tām funkcionāli saistītās ēkas (būves), nedzīvojamās ēkas (telpas), tām piesaistītos zemes gabalus, kā arī atsevišķus dzīvokļa īpašumus, organizējot šo īpašumu apsaimniekošanu atbilstoši normatīvo aktu prasībām;
3) pārvalda, uztur, ekspluatē un remontē komunālās saimniecības objektus;
4) organizē komunālās saimniecības objektu (ūdens, kanalizācija) celtniecību;
5) apsaimnieko lietus kanalizāciju, uztur to tehniskā kārtībā, nodrošina ekspluatācijas un remonta darbus;
6) pārvalda Aģentūras valdījumā nodotās esošās centralizētās ūdensapgādes, fekālās un lietus kanalizācijas sistēmas, t.sk. tīklus, ar tiem funkcionāli saistītās ēkas (būves): sūknētavas, attīrīšanas iekārtas u.c., tām piesaistītos zemes gabalus, organizējot to apsaimniekošanu atbilstoši normatīvo aktu prasībām;
7) organizē komunālos pakalpojumus (ūdensapgāde un kanalizācija, sadzīves atkritumu apsaimniekošana, notekūdeņu savākšana, novadīšana un attīrīšana) Ogres novada Suntažu pagasta iedzīvotājiem, kā arī Suntažu pagastā esošajām juridiskajām personām, iestādēm un organizācijām, kurām īpašumā vai valdījumā esošie nekustamie īpašumi funkcionāli saistīti ar Aģentūras valdījumā esošajām sistēmām. Aģentūrai ir īpašas tiesības Suntažu pagasta administratīvajā teritorijā sniegt šādus pakalpojumus: ūdens ieguve, uzkrāšana, sagatavošana lietošanai un novadīšana ūdensvada tīklā, ūdens piegāde no padeves vietas ūdensvada tīklā līdz pakalpojumu saņēmējam, notekūdeņu savākšana un novadīšana līdz notekūdeņu attīrīšanas iekārtām, notekūdeņu attīrīšana un novadīšana līdz iztekai ūdenstilpē;
8) realizē Ogres novada pašvaldības pārstāvību organizācijās, pārvaldot Ogres novada pašvaldības īpašumā esošo daudzdzīvokļu dzīvojamo māju Suntažu pagastā kopīpašuma daļas;
9) organizē Ogres novada pašvaldībai piederošo Suntažu pagastā atrodošos nedzīvojamo ēku (telpu) izmantošanu un veic to uzskaiti; pārvalda, uztur, ekspluatē un remontē dzīvojamo fondu, novērš dzīvojamā fonda iekšējo tīklu avārijas;
10) piešķirto budžeta līdzekļu ietvaros piedalās pašvaldības teritorijas labiekārtošanā un sanitārās tīrības nodrošināšanā (ielu, ceļu un laukumu uzturēšana; ielu, laukumu un citu publiskai lietošanai paredzēto teritoriju apgaismošana; zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu uzturēšana;
11) veicina sadarbību ar ēku apsaimniekotājiem;
12) savas kompetences ietvaros sniedz maksas pakalpojumus fiziskajām un juridiskajām personām Ogres novadā pēc viņu rakstveida pieprasījuma. Aģentūras sniegto pakalpojumu izcenojumus apstiprina Ogres novada pašvaldības dome pēc Aģentūras direktora priekšlikuma.
Pildot savas funkcijas, Aģentūrai ir šādas tiesības:
1) savā vārdā un uz pilnvarojuma pamata trešo personu vārdā slēgt līgumus un kārtot darījumus ar jebkuru fizisko un juridisko personu, iegūt tiesības un uzņemties pienākumus, būt prasītājai un atbildētājai tiesu instancēs;
2) likumā noteiktajā kārtībā, ievērojot noteiktos pašvaldības mantas atsavināšanas un iegādes ierobežojumus, iegādāties savai darbībai nepieciešamo mantu un atsavināt Aģentūras valdījumā esošo mantu;
3) rīkoties ar tās valdījumā esošo Ogres novada pašvaldības nekustamo, kustamo mantu un finanšu līdzekļiem saskaņā ar Latvijas Republikas likumiem, citiem normatīvajiem aktiem un Nolikumu;
4) atbilstoši Ogres novada domes apstiprinātajiem tarifiem un pakalpojumu izcenojumiem un saskaņā ar pakalpojumu lietotājiem noslēgtajiem līgumiem iekasēt maksu par sniegtajiem pakalpojumiem;
5) saņemt bezatlīdzības lietošanā savas darbības nodrošināšanai nepieciešamo mantu;
6) normatīvajos aktos noteiktajā kārtībā ar Ogres novada domes atļauju ņemt aizņēmumus un slēgt līzinga līgumus ar kredītiestādēm vai citām institūcijām;
7) Aģentūras funkciju izpildes nodrošināšanai saņemt no Ogres novada pašvaldības un tās iestādēm, uzņēmējsabiedrībām nepieciešamo informāciju un dokumentāciju;
8) sagatavot un vadīt projektus;
9) rīkot konkursus un izsoles pašvaldības pasūtījumam un veikt citas darbības Nolikumā minēto aģentūras funkciju īstenošanai.


2. BUDŽETA RĀDĪTĀJI UN AĢENTŪRAS DARBĪBAS REZULTĀTI
2.1. Budžeta ieņēmumi
Aģentūras pamatbudžeta ieņēmumi 2025. gadā bija EUR 463 155, kas ir par EUR 29 941 mazāk nekā 2024. gadā. Informācija par Aģentūras budžeta ieņēmumiem ir atspoguļota 1. tabulā.
	
	Budžeta ieņēmumu izpilde (EUR)

	
IEŅĒMUMI
	2023. g. 
	2024. g.
	2025. g.
	2026. g. plāns

	IEŅĒMUMI KOPĀ, tai skaitā
	494 048
	493 096
	463 155
	520 063

	Maksas pakalpojumi un citi pašu ieņēmumi 
	403 433
	402 481
	372 543
	384 448

	Pašvaldības budžeta transferti
	90 615
	90 615
	90 612
	135 615


1. tab. Aģentūras ieņēmumi
2025. gadā 20 % no aģentūras ieņēmumiem veidoja Ogres novada pašvaldības budžeta transferti, savukārt 80 % veidoja maksas pakalpojumi un citi pašu ieņēmumi (skat. 1. att.).


1. att. Aģentūras pamatbudžeta ieņēmumu struktūra 2025. gadā
Aģentūras ieņēmumi par maksas pakalpojumiem un citi pašu ieņēmumi ir samazinājušies, jo 2025. gadā samazinājās siltumenerģijas patēriņš, kā arī tika samazināts apkures tarifs. 
Skatot ieņēmumu pozīcijas detalizēti, jāmin, ka lielākās izmaiņas bija šādas - ieņēmumi par komunālajiem pakalpojumiem samazinājās par EUR 29 938  jeb -7.44%. Budžeta transferti ikdienas izdevumu segšanai pārskata gadā ir palikuši nemainīgi.
2.2. Budžeta izdevumi
[bookmark: _Hlk483904782]Aģentūras izdevumi 2025. gadā bija EUR 461 708 (skat. 2. att.), no tiem uzturēšanas izdevumi – EUR 459 983, tai skaitā atlīdzībai izlietoti EUR 117 917. Par precēm un pakalpojumiem izlietoti EUR 329 939 jeb 71% no kopējiem izdevumiem. EUR 329 939 izlietoti pakalpojumu apmaksai (sakaru pakalpojumi, izdevumi par apkuri, elektroenerģiju, transportlīdzekļu un iekārtu remontu pakalpojumi u.c.). Krājumu, materiālu, energoresursu, biroja preču un inventāra iegādei izlietoti EUR 6 875. Pamatlīdzekļu izveidošanai un iegādei izlietoti EUR 1 725, no tiem nozīmīgākie ieguldījumi:
· krūmgrieža iegāde; 
· ūdens sūkņa iegāde.


2. att. Aģentūras pamatbudžeta izdevumu struktūra 2025. gadā

Atbilstoši vadības funkcijām, vides aizsardzībai izlietoti EUR 126 278, tai skaitā: atkritumu apsaimniekošanai EUR 72 796 un notekūdeņu apsaimniekošanai EUR 53 482. Teritoriju un mājokļu apsaimniekošanai izlietoti EUR 335 430, tai skaitā: ūdensapgādei EUR 28 737, pārējai citur neklasificētajai teritoriju un mājokļa apsaimniekošanas darbībai EUR 306 693.
Debitoru parādi uz 31.12.2025. saskaņā ar saimnieciskā gada pārskatu bija EUR 21 094.

2.3. Pārskata gada galvenie uzdevumi un to izpilde
Aģentūra savu darbu pārskata gadā plānoja un veica atbilstoši Ogres novada attīstības plānošanas dokumentiem un saskaņā ar Ogres novada pašvaldības domes apstiprināto darba plānu un budžetu. 2025. gadā plānotie pasākumi tika realizēti pilnā apmērā.
Kā viens no nozīmīgākajiem darbiem 2025. gadā jāmin darbs ar debitoriem. Ņemot vērā iepriekšējos gados šajā jomā ieguldīto darbu, kopējais parādu apmērs ir samazinājies, kā arī ir samazinājies to debitoru skaits, kuriem pievēršama īpaša uzmanība. Pārskata gadā tās ir bijušas 12 personas. No trijām fiziskām personām, kurām bija ilgtermiņa parāds, tas atgūts pilnā apmērā. No divām personām parādu piedziņa notika ar tiesu izpildītāju starpniecību, bet vienas personas lietas par parāda piedziņu izskatīšana turpinājās.
2025. gadā aģentūra nav uzsākusi vai realizējusi sadarbības projektus.
2.4. Aģentūras sniegtie pakalpojumi
Komunālo pakalpojumu sniegšana Suntažu pagastā ir viena no aģentūras pamatfunkcijām. Organizējot iedzīvotājiem komunālos pakalpojumus, 2025. gadā Ogres novada pašvaldības aģentūra “Rosme” nodrošināja ūdensapgādes un kanalizācijas, sadzīves atkritumu apsaimniekošanas, notekūdeņu savākšanas, novadīšanas un attīrīšanas pakalpojumus 36 juridiskajām personām un 542 fiziskajām personām, tai skaitā daudzdzīvokļu mājās 330 personām, viensētās – 212 personām.
2.4.1. Dzeramā ūdens sagatavošana un piegāde
Aģentūra ar dzeramo ūdeni apgādā fiziskas un juridiskas personas Suntažos, Juglā un Upespilī.
Kopējais piegādātais dzeramā ūdens daudzums 2025. gadā bija 29 000 m3, kas ir par 2590 m3 mazāk nekā iepriekšējā gadā. Tas izskaidrojams ar to, ka daļa bēgļu no Ukrainas ir pārcēlušies uz dzīvi citur, un mazāk ūdens ir patērēts laistīšanai.
Pārskata gadā veiktie nozīmīgākie darbi:
· novērstas piecas avārijas centralizētajos ūdensapgādes tīklos – trīs Suntažu ciemā, pa vienai Juglā un Upespilī;
· četru ugunsdzēsības hidrantu pārbaude Suntažos;
· Grundfos spiediena paaugstināšanas stacijas sūkņu remonts;
· atdzelžošanas stacijas “Lakstīgalas” apkopes darbi un ūdens attīrīšanas iekārtu filtrējošā materiāla nomaiņa;
· ūdenstorņa rezervuāra tīrīšana un dezinfekcija;
· Juglas dzeramā ūdens sistēmas dezinfekcija un atdzelžošanas stacijas apkopes darbi;
· atbilstoši monitoringa programmai veiktas dzeramā ūdens analīzes, un visi rādītāji atbilda labai dzeramā ūdens kvalitātei.
2.4.2. Notekūdeņu apsaimniekošana
Aģentūra nodrošina notekūdeņu savākšanu un attīrīšanu Suntažos, Juglā, Ķieģeļceplī un Upespilī.
Pārskata gadā veiktie nozīmīgākie darbi:
· divu kanalizācijas sūkņu staciju apkopes darbi;
· atbilstoši B kategorijas piesārņojošās darbības atļaujai veiktas četras notekūdeņu analīzes, un neviena no piesārņojošo vielu koncentrācijām nav pārsniegta.
2.4.3. Teritoriju un mājokļu apsaimniekošana
Visi ikgadējie un ikdienā veicamie darbi, kas attiecas uz pašvaldības publiski pieejamo teritoriju un ēku apsaimniekošanu, tika plānoti un saskaņoti sadarbībā ar Suntažu pagasta pārvaldes vadītāju.
Darbu plānošana pašvaldības teritorijas apsaimniekošanā iedalāma divās grupās:
0. Ikgadējie:
1.1. ielu, ceļu un laukumu uzturēšana (ceļazīmju nomaiņa, sniega tīrīšana vietās, kur to nevar izdarīt ar Suntažu pagasta pārvaldes greideri, lapu pārvešana ar traktoru uz kompostēšanas vietām u.tml.);
1.2. ielu, laukumu un citu publiskai lietošanai paredzēto teritoriju apgaismošana (ielu apgaismojuma lampu nomaiņa, papildus apgaismojuma ierīkošana estrādē pasākumu laikā, Ziemassvētkiem veltīto gaismas objektu uzstādīšana u.tml.);
1.3.  zaļo zonu ierīkošana un uzturēšana (publiski pieejamo zaļo zonu pļaušana, kritušo lapu novākšana, grunts pievešana un izlīdzināšana, apauguma novākšana u.tml.);
1.4. kapsētu uzturēšana (zāles pļaušana, smilts/grants pievešana un izlīdzināšana, bīstamo koku un apauguma novākšana, kompostējamā materiāla pārvietošana).
2. Ikdienas:
2.1. apgaismes ķermeņu, lampu nomaiņa “Tautas nama” ēkā, sīkie elektroinstalācijas remontdarbi;
2.2. sīkie remontdarbi – atslēgu remonts vai nomaiņa, durvju un logu regulēšana, eņģu eļļošana, atsevišķu telpu krāsošana, mēbeļu remonts vai jaunu uzstādīšana u.c.;
2.3. remontdarbi, kas saistīti ar publiski pieejamās infrastruktūras objektiem – tirgus laukums, bērnu rotaļu laukums, velostāvvieta, peldvieta u.tml.
2025. gada beigās Suntažu pagastā bija izīrēti 22 pašvaldībai piederoši dzīvokļi. Divi pašvaldībai piederošie dzīvokļi atsavināti normatīvajos aktos noteiktajā kārtībā, bet vienam - uzsākts atsavināšanas process.
Pārskata gadā veiktie nozīmīgākie darbi pašvaldības īres dzīvokļu apsaimniekošanā:
· nodrošināta apkures ierīču un dūmvadu apkope 16 pašvaldības dzīvokļos;
· dzīvokļa “Rieksti”-16 sanitārā mezgla un siltumapgādes sistēmas darbības uzlabošana;
· “Viršukalns” - 4 - plīts remonts;
· “Rūpnieki”-1 – apkures sistēmas darbības atjaunošana;
· “Ziedlejas” – 10 pievada skurstenim remonts.
2.4.4. Atkritumu apsaimniekošana
2025. gadā sistemātiski ar apsaimniekošanas biedrībām un daudzdzīvokļu māju vecākajiem risināti jautājumi par atkritumu apsaimniekošanu. Īpaši aktuāli tas bija 2025. gada janvārī, kad mainījās atkritumu apsaimniekotājs. Pēc līguma noslēgšanas ar SIA “Ķilupe” (no 1. februāra) saskaņots nepieciešamo konteineru skaits, kā arī šķiroto atkritumu konteineru uzstādīšanas vietas un to daudzums.
2025. gada sākumā, mainoties atkritumu apsaimniekotājam, un lai nodrošinātu atkritumu apsaimniekošanas nepārtrauktību Suntažu pagastā, pārslēgti vai no jauna noslēgti 193 līgumi.
2.4.5. Siltumapgāde
2025. gadā centralizētā siltumapgāde tika piegādāta 167 dzīvokļiem ar kopējo platību 8241.85 m2, pašvaldības iestādēm un citām juridiskām personām ar kopējo platību 15 836,6 m2. Kopējais siltumenerģijas patēriņš 2025. gadā bija 2529.13 MWh.
2.4.6. Pārējie pakalpojumi
2025. gadā aģentūra sniegusi pakalpojumus ar traktoru un asenizācijas pakalpojumus kā fiziskām, tā arī juridiskām personām, tādējādi gūstot papildus ieņēmumus EUR 3058.
Pārskata gadā aģentūra saņēma 96 iesniegumus par nepieciešamību sniegt pakalpojumus ar traktoru galvenokārt no Suntažu pagasta iedzīvotājiem un uzņēmējiem, kā arī no Ķeipenes un Lauberes pagasta iedzīvotājiem.

2.5. Informācija sabiedrībai
Pārskata gadā ir sniegta informācija sabiedrībai, sniedzot konsultācijas klātienē, telefoniski un izmantojot elektroniskos saziņas līdzekļus. Informācija sniegta par aģentūras piedāvātajiem maksas pakalpojumiem, atkritumu apsaimniekošanu, patērētā dzeramā ūdens uzskaiti, parādu piedziņu un citiem aktuāliem jautājumiem.
Aģentūra pārskata gadā turpināja veicināt informācijas apmaiņu ar klientiem elektroniskā veidā, kā rezultātā 462 adresēs komunikācija (skaitītāju rādījumu nodošana, rēķinu nosūtīšana, līgumu saskaņošana, skaidrojumu sniegšana u.t.t.) notika elektroniski.


3. PERSONĀLS
Informācija par aģentūras darbiniekiem parādīta 2. tabulā.
	Nr. P.k.
	Amata nosaukums
	Vienību skaits
	Profesijas kods
	Amata saime
	Amata saimes līmenis
	Mēnešalgas grupa

	1
	Direktors
	1
	1219 01
	1
	IV A
	12

	2
	Grāmatvedis
	1
	3313 01
	14
	IV
	9

	3
	Kasieris
	0.25
	4311 02
	14
	I
	4

	4
	Attīrīšanas iekārtas operators
	1.4
	3132 17
	13
	IV
	3

	5
	Elektriķis
	1
	7411 01
	13
	IV
	6

	6
	Santehniķis
	1
	7126 01
	13
	IV
	6

	7
	Remontstrādnieks
	1
	9313 02
	13
	III
	3


2. tab. Aģentūras “Rosme” darbinieki uz 31.12.2025.
Aģentūras vadību saskaņā ar Ogres novada pašvaldības izpilddirektora 15.01.2016. rīkojumu Nr. 25- S līdz pārskata gada beigām nodrošināja R. Grāvīte.
Ieskaitot vadītāju, Aģentūrā bija nodarbinātas 8 personas (piecas sievietes un trīs vīrieši). Aģentūrā strādājošo skaits pārskatā gadā ir bijis nemainīgs, un tas atbilst 2. tabulā norādītajai informācijai. No kopējā strādājošo skaita četri bija virs darbaspējas vecuma, pārējie - darbaspējas vecumā. Diviem aģentūras darbiniekiem ir augstākā izglītība, pārējiem  - vidējā speciālā izglītība.
Lai pilnveidotu aģentūras vadības, kā arī darbinieku darbu, ik gadu tiek sniegta iespēja darbiniekiem apmeklēt kursus/mācības, kas padziļinātu esošās zināšanas vai iegūtu jaunas, kuras iespējams izmantot ikdienas darbu veikšanai.


4. 2026. GADĀ PLĀNOTIE PASĀKUMI
Ogres novada pašvaldības vidēja termiņa plānošanas dokumentos, tas ir, “Ogres novada attīstības programmas 2022. - 2027.” “Investīcija plāns 2022. - 2027.” un “Rīcības plāns 2022. – 2027.” nav iekļautas aktivitātes vai uzdevumi, par kuru ieviešanu būtu atbildīga Aģentūra.
Notekūdeņu savākšanas un novadīšanas jomā jāveicina iedzīvotāju iesaiste notekūdeņu savākšanā no individuālajām dzīvojamajām mājām, sniedzot asenizācijas pakalpojumu.
Ņemot vērā to, ka pašvaldības īpašumā vai valdījumā Suntažu pagastā gada beigās bija 25 dzīvokļi, bet to nolietojuma pakāpe vairumā gadījumu ir ļoti augsta, un tāpēc ir nepieciešami lieli kapitālieguldījumi to sakārtošanai, jāizvērtē, cik no tiem ir nepieciešami pašvaldības funkciju nodrošināšanai. Sadarbībā ar Suntažu pagasta pārvaldi jāveicina to dzīvokļu nodošana atsavināšanai, kuri nav nepieciešami pašvaldības funkciju veikšanai.
2026. gadā Aģentūra ir izvirzījusi šādus galvenos uzdevumus:
1. veikt arhivējamo dokumentu atlasi un sagatavot tos arhivēšanai, kā arī veikt dokumentu, kuriem beidzies glabāšanas termiņš, atlasi un, saskaņojot to sarakstu ar valsts arhīvu, iznīcināšanu;
1. veikt dzīvokļa “Rieksti” - 16 daļēju radiatoru nomaiņu;
1. sadarbībā ar Ogres novada pašvaldības Centrālās administrācijas juridisko nodaļu veikt jauna traktora iegādi, lai nodrošinātu aģentūrai deleģēto funkciju izpildes nepārtrauktību;
1. sadarbībā ar atkritumu apsaimniekotāju noorganizēt Eko dienu, kā arī paplašināt šķirotu atkritumu savākšanas iespējas Suntažu pagastā;
1. sadarbībā ar individuālo dzīvojamo māju īpašniekiem un atkritumu apsaimniekotāju uzlabot atkritumu apsaimniekošanas sistēmu Suntažu pagastā;
1. turpināt darbu ar debitoriem, lai samazinātu debitoru parādus, uzsākot tiesvedības procesu pret personām un ārpustiesas pasākumus gadījumos, kad debitora parāds pārsniedz 300 EUR vai maksājums tiek kavēts 3 mēnešus.
	

Direktora p.i.                                                                    
	
	

R. Grāvīte



5. NEATKARĪGU REVIDENTU ZIŅOJUMS
[image: ]

SIA  “Sindiks”
Brīvības iela 85-5
Rīga, LV-1001
Tālr. 29461622
Epasts: sindiks@sindiks.lv
Reģ. Nr. 40003078342
PVN LV40003078342
a/s “Swedbank”
LV97HABA0001408053000
NEATKARĪGU REVIDENTU ZIŅOJUMS
Ogres novada pašvaldības aģentūra “Rosme” vadībai
Atzinums
Mēs veikuši Ogres novada pašvaldības aģentūra “Rosme” (turpmāk tekstā “Aģentūra”) pievienotajā gada pārskatā ietvertā finanšu pārskata revīziju. Pievienotais finanšu pārskats ietver:
· pārskatu par finansiālo stāvokli 2025. gada 31. decembrī (bilance);
· pārskatu par darbības finansiālajiem rezultātiem par gadu, kas noslēdzās 2025. gada 31. decembrī;
· pašu kapitāla izmaiņu pārskatu par gadu, kas noslēdzās 2025. gada 31. decembrī;
· naudas plūsmas pārskatu par gadu, kas noslēdzās 2025. gada 31. decembrī;
· [bookmark: _Hlk220338952][bookmark: _GoBack]informāciju par budžeta izpildi par gadu, kas noslēdzās 2025. gada 31. decembrī;
· finanšu pārskata pielikumu, tai skaitā, finanšu pārskata posteņu skaidrojumu, grāmatvedības uzskaites principu aprakstu, gada pārskata sagatavošanas principu aprakstu un finanšu instrumentu risku pārvaldīšanas aprakstu. 
[bookmark: _Hlk220339073]Mūsuprāt, pievienotais finanšu pārskats sniedz patiesu un skaidru priekšstatu par Ogres novada pašvaldības aģentūra “Rosme” finansiālo stāvokli 2025. gada 31. decembrī un par tās darbības finanšu rezultātiem un naudas plūsmu gadā, kas noslēdzās 2025. gada 31. decembrī, saskaņā ar Ministru Kabineta 2025. gada 1. jūlija noteikumiem Nr. 400 „Gada pārskata sagatavošanas kārtība”.
Atzinuma pamatojums
Saskaņā ar Revīzijas pakalpojumu likumu, mēs veicām revīziju ievērojot Latvijā atzītos Starptautiskos Publiskā Sektora Revīzijas Standartus (turpmāk - ISSAI). Mūsu pienākumi, kas noteikti šajos standartos, tālāk izklāstīti mūsu ziņojuma sadaļā “Revidenta atbildība par finanšu pārskata revīziju”.
Mēs esam neatkarīgi no Aģentūras saskaņā ar Starptautiskās Grāmatvežu ētikas standartu padomes izstrādātā Starptautiskā Profesionālu grāmatvežu ētikas kodeksa (tostarp Starptautisko Neatkarības standartu) prasībām un Revīzijas pakalpojumu likumā iekļautajām neatkarības prasībām, kas ir piemērojamas mūsu veiktajai finanšu pārskata revīzijai. Mēs esam ievērojuši arī Revīzijas pakalpojumu likumā un Starptautiskā Profesionālu grāmatvežu ētikas kodeksā (tostarp Starptautiskajos Neatkarības standartos) noteiktos pārējos profesionālās ētikas principus un objektivitātes prasības.
Mēs uzskatām, ka mūsu iegūtie revīzijas pierādījumi dod pietiekamu un atbilstošu pamatojumu mūsu atzinumam. 
Ziņošana par citu informāciju
Aģentūras vadība ir atbildīga par citu informāciju. Cita informācija ietver vadības ziņojumu, kas sniegts pievienotajā gada pārskatā.
Cita informācija neietver finanšu pārskatu un mūsu revidentu ziņojumu par šo finanšu pārskatu. Mūsu atzinums par finanšu pārskatu neattiecas uz šo citu informāciju, un mēs nesniedzam par to nekāda veida apliecinājumu, izņemot to, kā norādīts mūsu ziņojuma sadaļā “Citas ziņošanas prasības saskaņā ar Latvijas Republikas tiesību aktu prasībām”.
Saistībā ar finanšu pārskata revīziju mūsu pienākums ir iepazīties ar citu informāciju un, to darot, izvērtēt, vai šī cita informācija būtiski neatšķiras no finanšu pārskata vai no mūsu revīzijas gaitā iegūtajām zināšanām un vai tā nesatur cita veida būtiskas neatbilstības.
Ja, pamatojoties uz veikto darbu un ņemot vērā revīzijas laikā gūtās zināšanas un izpratni par Aģentūru un tās darbības vidi, mēs secinām, ka citā informācijā ir būtiskas neatbilstības, mūsu pienākums ir par to ziņot. Mūsu uzmanības lokā nav nonākuši nekādi apstākļi, par kuriem šajā sakarā būtu jāziņo.
Citas ziņošanas prasības saskaņā ar Latvijas Republikas tiesību aktu prasībām
Saskaņā ar Revīzijas pakalpojumu likumu, mūsu pienākums ir arī izvērtēt, vai vadības ziņojums ir sagatavots saskaņā ar Ministru Kabineta 2025. gada 1. jūlija noteikumiem Nr. 400 „Gada pārskata sagatavošanas kārtība”. prasībām. Pamatojoties vienīgi uz mūsu revīzijas ietvaros veiktajām procedūrām, mūsuprāt, vadības ziņojumā par pārskata gadu, par kuru ir sagatavots finanšu pārskats, sniegtā informācija atbilst finanšu pārskatam.

[bookmark: _Hlt123459733][bookmark: _Hlt123459739][bookmark: _Hlt123460032]Vadības un personu, kurām uzticēta Aģentūras pārvalde, atbildība par finanšu pārskatu
Vadība ir atbildīga par finanšu pārskata, kas sniedz patiesu un skaidru priekšstatu, sagatavošanu saskaņā ar Ministru Kabineta 2025. gada 1. jūlija noteikumiem Nr. 400 „Gada pārskata sagatavošanas kārtība” un par tādu iekšējo kontroli, kādu vadība uzskata par nepieciešamu, lai būtu iespējams sagatavot finanšu pārskatu, kas nesatur ne krāpšanas, ne kļūdu izraisītas būtiskas neatbilstības.
Sagatavojot finanšu pārskatu, vadības pienākums ir izvērtēt Aģentūras spēju turpināt darbību, pēc nepieciešamības sniedzot informāciju par apstākļiem, kas saistīti ar Aģentūras spēju turpināt darbību un darbības turpināšanas principa piemērošanu.
Personas, kurām uzticēta Aģentūras pārvalde, ir atbildīgas par Aģentūras finanšu pārskata sagatavošanas pārraudzību.
Revidenta atbildība par finanšu pārskata revīziju
Mūsu mērķis ir iegūt pietiekamu pārliecību par to, ka finanšu pārskats kopumā nesatur kļūdu vai krāpšanas izraisītas būtiskas neatbilstības, un sniegt revidentu ziņojumu, kurā izteikts atzinums. Pietiekama pārliecība ir augsta līmeņa pārliecība, bet tā negarantē, ka revīzijā, kas veikta saskaņā ar ISSAI, vienmēr tiks atklāta būtiska neatbilstība, ja tāda pastāv. Neatbilstības var rasties krāpšanas vai kļūdu rezultātā, un tās ir uzskatāmas par būtiskām, ja var pamatoti uzskatīt, ka tās katra atsevišķi vai visas kopā varētu ietekmēt saimnieciskos lēmumus, ko lietotāji pieņem, pamatojoties uz šo finanšu pārskatu.
Veicot revīziju saskaņā ar ISSAI, mēs visā revīzijas gaitā izdarām profesionālus spriedumus un ievērojam profesionālo skepsi. Mēs arī: 
· identificējam un izvērtējam riskus, ka finanšu pārskatā varētu būt krāpšanas vai kļūdu dēļ radušās būtiskas neatbilstības, izstrādājam un veicam revīzijas procedūras šo risku mazināšanai, kā arī iegūstam revīzijas pierādījumus, kas sniedz pietiekamu un atbilstošu pamatojumu mūsu atzinumam. Risks, ka netiks atklātas būtiskas krāpšanas radītas neatbilstības, ir augstāks par kļūdu izraisītu neatbilstību risku, jo krāpšana var ietvert slepenas norunas, dokumentu viltošanu, ar nodomu neuzrādītu informāciju, maldinošas informācijas sniegšanu vai iekšējās kontroles pārkāpumus;
· iegūstam izpratni par iekšējo kontroli, kas ir būtiska revīzijas veikšanai, lai izstrādātu konkrētajiem apstākļiem atbilstošas revīzijas procedūras, nevis lai sniegtu atzinumu par Aģentūras iekšējās kontroles efektivitāti;
· izvērtējam pielietoto grāmatvedības uzskaites politiku piemērotību un grāmatvedības aplēšu un attiecīgās vadības uzrādītās informācijas pamatotību;
· izdarām secinājumu par vadības piemērotā darbības turpināšanas principa atbilstību un, pamatojoties uz iegūtajiem revīzijas pierādījumiem, par to, vai pastāv būtiska nenoteiktība attiecībā uz notikumiem vai apstākļiem, kas var radīt nozīmīgas šaubas par Aģentūras spēju turpināt darbību. Ja mēs secinām, ka būtiska nenoteiktība pastāv, revidentu ziņojumā tiek vērsta uzmanība uz finanšu pārskatā sniegto informāciju par šiem apstākļiem. Ja šāda informācijas finanšu pārskatā nav sniegta, mēs sniedzam modificētu atzinumu. Mūsu secinājumi ir pamatoti ar revīzijas pierādījumiem, kas iegūti līdz revidentu ziņojuma datumam. Tomēr nākotnes notikumu vai apstākļu ietekmē Aģentūra savu darbību var pārtraukt;
· izvērtējam vispārējo finanšu pārskata izklāstu, struktūru un saturu, tajā skaitā pielikumā atklāto informāciju un to, vai finanšu pārskats patiesi atspoguļo  tā pamatā esošos darījumus un notikumus;
Personām, kurām uzticēta Aģentūras pārvalde, mēs cita starpā sniedzam informāciju par plānoto revīzijas apjomu un laiku, kā arī par svarīgiem revīzijas novērojumiem, tajā skaitā par būtiskiem iekšējās kontroles trūkumiem, kurus mēs identificējam revīzijas laikā.



SIA „SINDIKS” 
Licence Nr.100



Valdes locekle 
Zvērināta revidente
Silvija Gulbe
Sertifikāts Nr.142


ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN
SATUR LAIKA ZĪMOGU
Izpilde (naudas plūsma)	
Maksas pakalpojumi un citi pašu ieņēmumi	Pašvaldības budžeta transferti	0.8043540217377223	0.19564597826227767	

Atlīdzība	Pakalpojumi	Krājumi, materiāli, energoresursi, preces	Budžeta iestāžu nodokļi	Pamatkapitāla veidošana	0.25539301896436711	0.71460533497361967	1.4890363606435236E-2	1.1375154859781507E-2	3.7361275957964774E-3	

